
JULIŠ TRAVEL  0917538414, ww.julistravel.com
Klenoty južnej Dalmácie, historický Mostar a „mandarínkové dožinky“ v chorvátskej Kalifornii 

(„malé Plitvice“ po ceste)

V období, keď na Slovensku už môžeme čakať len na babie leto, pozývame všetkých milovníkov Chorvátska do oblasti, kde ešte slniečko spríjemňuje skracujúce sa jesenné dni, do kraja, kde nás okrem históriou nabitých miest a mestečiek čaká chránená prírodná oblasť, s viac ako 3000  hodinami slnka ročne. Preto niet divu, že sa už po niekoľko storočí  stala domovom citrusov a to konkrétne mandarínok, ktoré sa tu pestujú na ploche 20 000 ha. Hovoríme o delte rieky Neretva, ktorá sa okrem bohatého sortimentu rastlín pýši aj 310 druhmi vtákov a 150 druhmi rýb. Zažite krásny jesenný týždeň na turistami vyhľadávanej Makarskej riviére, v 5* hoteli s polpenziou a okrem plavby za mandarínkami objavte kúzlo starobylých miest ako Dubrovnik, Split, či jedno z najkrajších miest na Balkáne – orientálny Mostar s architektúrou z doby tureckej nadvlády. 
Rámcový program: 

1. deň odchod z Bratislavy v ranných hodinách. Cesta cez Rakúsko, Slovinsko do chorvátskeho Karlovacu, kde nás čaká dlhšia prestávka na obed. Následne už len hodinový presun do oblastní Plitvických jazier. Na vstup do park čas nebude, ale určite neprídete skrátka. Navštívime  Rastoke akýsi predvoj Plitvických jazier, známe aj ako "Malé Plitvice". Na rozdiel od jazier sú Rastoky výnimočné tým, že v tejto bujnej zeleni na ostrovčekoch a skalách si ľudia pred tristo rokmi vybudovali svoje osady. Príroda túto oblasť vytvorila pred tisíckami rokov a ľudia využii jazierka a vodopády na stavbu domácich mlynov. Dedinka Rastoke je preto nádherné a malebné miesto, známe najmä svojimi vodopádmi, starými mlynmi a tradičnou architektúrou, kde rieka Slunjčica vytvára desiatky malých kaskád predtým, než sa vleje do rieky Korana. Po príchode prechádzka historickým jadrom dediny s miestnym sprievodcom, okolo mlyníc, starých domov a malých vodopádikov, ktoré sú priamo medzi domami. Po prechádzke indviduálne voľno Na záver presun na ubytovanie do hotela, večera v hoteli. 

2. deň  sa po raňajkách s oblasťou Plitvických jazier rozlúčime a presunieme sa ďalej na juh, kde je na programe výlet za skvostami Makarskej. V čase obeda navštívime Split, centrum kultúry v strednej Dalmácii, známe množstvom archeologických vykopávok a kultúrnych pamiatok, z ktorých je ale najznámejší Diokleciánov palác. Spoločná prehliadka mesta (s miestnym sprievodcom), zapísaného do zoznamu  UNESCO nás oboznámi s rôznymi epochami štýlov ako aj najkrajšími pamiatkami. Následne voľno na vychutnanie si atmosféry mesta individuálne. V podvečerných hodinách príchod na Makarskú riviéru, čo je 60km dlhý pás dalmátskeho pobrežia, s krištáľovo čiským morom a nádhernou stredomorskou prírodou a klimou. Príjemný 5* hotel na Makarskej vás očakáva na nasledujúcich 5 4 nocí. Ubytovanie, pred večerou voľno buď na kúpanie, wellness v hoteli, alebo len tak na dlhú prechádzku pri mori. Večera vždy v hoteli. 
3. deň je našim dňom D. Celý tento deň je venovaný oslave  mandarínok. Navštívime chránenú prírodnú oblasť divokú, ale  zároveň romantickú deltu rieky Neretva, ktorá počas svojej cesty do Jadranu vytvorila niekoľko nádherných kaňonov. Najúžasnejšie je ústie rieky, ktoré má až 12 riečnych ramien s ojedinelou faunou a flórou. V údolí  rieky známom ako údolie mandarínok sa dopestuje ročne až 60 000 ton tejto oranžovej nádhery a preto miestni obyvatelia ponúkajú turistom možnosť podieľať sa na oberaní. Skúsení miestni zberači nám poskytnú vybavenie a pokyny a priblížia  históriu a spôsob pestovania citrusových plodov. Sprevádzať na plantáž nás bude veselá hudba, dobrá spoločnosť a čistý vzduch. Po práci nasleduje odmena vo forme zábavy pri vínku a špecialitách regiónu. Garantujeme nezabudnuteľný zážitok a vrecko ručne zbieraných mandarínok pre každého! Návrat do hotela pred večerou.
4. deň nás po raňajkách čaká stredoveké historické centrum s tajuplnou vôňou orientu, skvost Bosny a Hercegoviny – Mostar. (Unesco). Historické kresťansko-moslimské mesto, so zmesou kultúr, s charakteristickým mostom z r.1565 je zároveň najslnečnejším mestom Európy. Pri návšteve Mostaru určite nevynecháme  Kujundžiluk, vydláždenú orientálnu uličku,  ktorá je preplnená drobnými obchodíkmi so suvenírmi, či šperkami, ale aj  mešitu Koski Mehned zo 17.stor., dnes už opäť prístupnú verejnosti. Za najkrajšiu stavbu, z dôb Osmanskej ríše, je považovaný 300 rokov starý dom Muslibegovica ktorý približuje život jeho pôvodných vlastníkov. V rámci individuálneho voľna nezabudnite v miestnych reštauráciách ochutnať bosniansku špecialitu “burek” – chrumkavý slaný koláč plnený mletým mäsom alebo syrom. Po návrate do hotela možnosť kúpania, či prechádzok po pláži. Večera v hoteli. 
5.deň nás čaká krásna panoramatická cesta do Perly Adrie - Dubrovnika. Slávny výrok írskeho spisovateľa Bernarda Shawa: „ Tí, ktorí hľadajú raj na zemi, musia prísť do Dubrovníka.“ hovorí za všetko. Dubrovník sa považuje za  mesto výnimočných kultúrno-historických pamiatok, a preto cele staré mestské jadro vyhlásilo UNESCO sa chránené svetové dedičstvo. Mnohé paláce, zámky, cirkevné stavby, ale hlavne neporušené mestské múry, robia z tohto mesta najkrajšiu pevnosť Stredomoria. Po príchode spoločná prehliadka mesta, po nej individuálne voľno v meste, kde si v rámci prestávky popri príjemnej kávičke nezabudnite dať rožatu – tunajší tradičný dezert. Návrat do hotela pred večerou.
6. deň náš výlet po tomto krásnom kraji končí. Po raňajkách sa s Chorvátskom rozlúčime poslednou prechádzkou pri mori a s menšími prestávkami po ceste sa vrátime do Bratislavy vo večerných hodinách. 
Termín:
8.10. – 13.10.  2026 ( 6 dní / 5 nocí )
Cena:
859  EUR
Cena zahŕňa:
- dopravu pohodlným klimatizovaným autobusom

- sprievodcu zájazdu, poistenie proti insolventnosti

- 1 x ubytovanie v 4* hoteli v oblasti Plitvických jazier

- 4 x ubytovanie v 5* hoteli pri pláži s polpenziou, vonkajším bazénom, wellnessom a SPA na Makarskej riviére

- miestny sprievodca v Rastoke, Splite, Mostare, v Dubrovniku aj počas mandarinkového výletu 

- celodenný výlet za mandarinkami, plavba loďou po rieke Neretva s ovocím, nápojmi a hudbou, zber mandariniek - 1 balík čerstvo nazbieraných mandarínok na osobu, občerstvenie, animácia
Cena nezahŕňa:
- príplatok za jednolôžkovú izbu – 200€ na 5 nocí


- cestovné poistenie UNION, pobytová taxa v hoteli


- vstupy na mestské hradby v Dubrovníku + pamiatky v Splite


- vstup do historického centra Rastoke – vstupy spolu cca 25€
